Tjenstlige samtaler og advarsler. Folkeskolelærere bliver ifølge Danmarks Lærerforening i stigende omfang sat på plads af deres arbejdsgivere, når de ytrer sig kritisk om forhold på deres skole.



Det kan være, når de skriver debatindlæg i aviser, optræder i artikler, skriver på Facebook eller ytrer sig kritisk til personalemøder.

Danmarks Lærerforenings hovedkontor får mindst en henvendelse om måneden fra en lærer, der er blevet kaldt til samtale af kommunen for noget, han eller hun har sagt eller skrevet. Det er dybt alvorligt og en nyere tendens, siger foreningens formand, Anders Bondo Christensen.

